open-index/open-wikipedia-markdown huggingface dataset:
Kungsbacka

**Kungsbacka**  je grad od 19,057 stanovnika na zapadu južne Švedske, on je i 
administrativni centar Općine Kungsbacka od 75,025 stanovnika.

## Geografija
Kungsbacka leži u Grofoviji Halland, na ušću rijeke Kungsbackaån u Tjesnac Kattegat, udaljena 28 km južno od Göteborga.
## Historija
Pisani izvori dokazuju da je Kungsbacka imala status grada u 15. vijeku, ali se da predpostaviti da je prije toga već bila trgovište. U oštroj konkurenciji sa susjednim gradovima, izgubila je dosta kupaca, pa joj je tokom 16. vijeka dva put oduzet (ali i vraćen) status grada.

Kad je Kungsbacka sredinom 17. vijeka podpala pod Švedsku, izgubila je dotadašnje trgovačke veze, pa je oko 1770. spala na samo 350 stanovnika.

Kungsbacka je još polovicom 19. vijeka imala manje od 1 000 stanovnika. Ali kad je 1880. do nje stigla željeznica počela je ubrzano rasti, naročito u usporedbi sa drugim gradovima.

Danas je Kungsbacka stambeno naselje, obližnjeg Göteborga, u kojeg su se novi stanovnici počeli doseljavati nakon 1950., oni rade u Göteborgu a spavaju u Kungsbacki. Zbog tog Kungsbacka gotovo da i nema industrije, ali ima dobro razvijen uslužno - trgovački sektor.

## Gradovi prijatelji

* , Saarijärvi
* , Neiva, Huila

## Reference

## Vanjske veze

* ''Službene stranice općine Kungsbacka''
Kungsbacka (općina)

**Općina Kungsbacka** (švedski: *Kungsbacka kommun*)  je jedna od 
švedskih općina od 75,025 stanovnika na zapadu Švedske.

Administrativni centar općine je grad - Kungsbacka od 19,057 stanovnika.

## Geografija
Općina Kungsbacka prostire se u Grofoviji Halland, na površini od 611.42 km² duž obale Kattegata.

## Historija
Općina Kungsbacka je oformljena  - 1974., spajanjem grada Kungsbacke sa troje susjednih općina.

## Reference

## Vanjske veze

* ''Službene stranice Općine Kungsbacka''
David J. Wineland

**David Jeffrey Wineland** (rođen 24. veljače 1944) američki je fizičar i dobitnik Nobelove nagrade za fiziku sa Nacionalnog instituta za standarde i tehnologiju (NIST). Njegov rad je uglavnom iz oblasti optike, posebno u izučavanju hlađenja iona laserom i njihovo korišćenje za operacije iz kvantnog računarstva. Nobelovu nagradu za fiziku 2012. podijelio je sa Sergeom Harocheom, za *izuzetne eksperimentalne metode koje su omogućile mjerenje i manipulaciju individualnih kvantnih sistema*.

## Karijera
Wineland je maturirao 1961. u srednjoj školi Encina u Sacramentu, Kalifornija. Na Sveučilištu Kalifornije u Berkeleyju je diplomirao 1965. a doktorsku disertaciju je obranio 1970. pod mentorstvom prof. Norman Foster Ramsey, Jr. na Harvardu. Njegova je doktorska disertacija bila na temu "atomski deuterijski maser". Postdoktorsko je istraživanje obavio u Hans Dehmeltovoj skupini na Sveučilištu u Washingtonu gdje je istraživao elektrone u ionskoj klopci. Počeo je raditi za Nacionalni biro za standarde 1975. (danas NIST), gdje je osnovao skupinu za proučavanje iona a takođe predaje i na Fakultetu za fiziku Sveučilišta Colorada u Boulderu. Wineland je prvi uspio laserski ohladiti ione 1978. Njegove su NIST skupine koristile *uhvaćene* ione u mnogim eksperimentima u oblasti fundamentalne fizike i kontrole kvantnog stanja. Oni su takođe demonstrirali optičke tehnike za postizanje osnovnih, superpozicijskih i "upletenih" stanja. Njegov je rad pomogao u razvoju moderne spektroskopije, atomskih satova i kvantnih informacija. Godine 1995. napravio je prvi kvantni logički portal od jednog atoma te je prvi kojemu je uspjelo kvantno teleportiranje informacija kod masivnih čestica 2004. godine. Wineland je implementirao 2005. najtačniji atomski sat koristeći kvantnu logiku na samo jednom ionu aluminija.

Wineland je član Američkog fizikalnog društva, Američkog optičkog društva, a izabran je i u Nacionalnu akademiju znanosti SAD 1992. godine. Podijelio je Nobelovu nagradu za fiziku 2012. s francuskim fizičarom Sergeom Harocheom za *izuzetne eksperimentalne metode koje su omogućile mjerenje i manipulaciju individualnih kvantnih sistema*.

## Obitelj
Wineland je oženjen sa Sednom Quimby-Wineland i imaju dva sina.

Sedna Helen Quimby je kći Georgea I. Quimbyja (1913 - 2003), arheologa i antropologa, koji je bio profesor antropologije na Sveučilištu u Washingtonu i direktor Memorijalnog državnog muzeja "Thomas Burke" u Washingtonu, a njegova je supruga bila Helen Ziehm Quimby.

## Izvori
Pjev slavuja

***Pjev slavuja*** (, translit.&nbsp;**Doaa al-Karawan** ) je egipatski crno-bijeli igrani film snimljen 1959. godine u režiji Henryja Barakata. Po žanru je drama. Protagonistica, čiji lik tumači Faten Hamama, je Amna, mlada žena koja se zapošljava kao sobarica u kući inženjera (čiji lik Ahmed Mazhar) koga želi ubiti, smatrajući ga krivim za smrt svoje sestre koju je bio zaveo. Radnja prikazuje kako njene planove da ga ubije poremeti to što se i sama zaljubi u njega. *Pjev slavuja*, koji koristi motiv ubistava iz časti, odnosno sukoba tradicije i modernih shvaćanja u tadašnjem egipatskom društvu, se često navodi kao jedno od najboljih ostvarenja egipatske kinematografije.

## Uloge
* Faten Hamama ... Amna
* Ahmed Mazhar ... inženjer
* Amina Rizk
* Zahrat El-Ola ... Henady
* Abdel Alim Khattab ... Ujak Gabber
* Mimi Chakib ... Zanooba
* Raga El Geddawy ... Khadeega

## Reference

## Literatura
* 

## Vanjske veze
*
Säffle

**Säffle** je grad od 8,991 stanovnika u sredini Švedske, on je i 
administrativni centar Općine Säffle od 15,547 stanovnika.

## Geografija
Säffle leži u Grofoviji Värmland, duž rijeke Byälven nedleko od njena ušća u 
Jezero Vänern udaljen oko 55 km sjeverozapadno od grada Karlstada.
## Historija
Säffle je novo nasalje, izraslo za vrijeme gradnje kanala Vänern - Glafsfjorden i željezničke pruge Göteborg - Falun, dovršene 1879.

Saffle dobio status trgovišta - 1882., kad je imao 700 stanovnika, a nakon tog i status grada 1951., kao najmlađi u Švedskoj.
## Reference

## Vanjske veze

* ''Službene stranice općine Säffle''
Hässleholm (općina)

**Općina Hässleholm** (švedski: *Hässleholm kommun*)  je jedna od 
švedskih općina od 50,10 stanovnika na jugu Švedske.

Administrativni centar općine je grad - Hässleholm od 18,500 stanovnika.

## Geografija
Općina Hässleholm prostire se u Grofoviji Skåne, na površini od 1,276.52 km².

## Historija
Općina je oformljena  - 1974., spajanjem grada Hässleholma sa sedam okolnih ruralnih općina.

## Općine prijatelji

* , Darłowo
* , Eckernförde
* , Nykøbing-Rørvig

## Reference

## Vanjske veze

* ''Službene stranice Općine Hässleholm''
Byälven

**Byälven** (švedski: *Byälvensån*) je rijeka u sredini Švedske duga 
40 km (150).

## Geografija
Byälven po jednom izvire iz Jezera Glafsfjorden sjeverno od Säfflea u Grofoviji Värmland, od tamo teče prema jugu do ušća u Jezero Vänern.

Ako se uzme krajnji izvor rijeke, koji se nalazi kod Kongsvingera u Norveškoj onda je rijeka duga 150 km.

Sliv rijeke velik je 4785 km² i proteže se od norveške granice do Jezera Vänern.

Rijeka je 1837. produbljena za vrijeme gradnje kanala Säffle od Jezera Vänern do Jezera Glafsfjorden pa njome mogu ploviti i veći brodovi.

## Reference

## Vanjske veze
* Karta rijeke na portalu VISS
Finjasjön

**Finjasjön** je jezero na jugu Švedske, koje leži u Grofoviji Skåne, pored 
grada Hässleholma.
## Geografija
Jezero Finjasjön pokriva površinu od 10,5 km², leži na 42,4 metara nadmorske visine. 
Prosječna mu je dubina 3 metara, a najveća 11,8 metara

Na jugozapadnoj obali jezera prostire se grad Hässleholm, jezero se puni vodama pet vodotoka, a prazni rijekom Alma

## Reference

## Vanjske veze
* ''Karta över Finjasjön'' na portalu Svenskgeografi
Säffle (općina)

**Općina Säffle** (švedski: *Säffle kommun*)  je jedna od 
švedskih općina od 15,547 stanovnika na sjeveroistoku Švedske.

Administrativni centar općine je grad - Säffle od 8,991 stanovnika.

## Geografija
Općina Säffle prostire se po Grofoviji Värmland, na površini od 1,220.68 km² na sjeverozapadnoj obali Jezera Vänern i po poluotoku Värmlandsnäs.

## Historija
Općina Säffle formirana je 1971. spajanjem grada Säffle sa okolnim ruralnim općinama.

## Općine prijatelji

* , Hol
* , Hagenow
* , Mäntyharju
* , Antsla

## Reference

## Vanjske veze

* ''Službene stranice Općine Säffle''
Hässleholm

**Hässleholm** je grad od 18,500 stanovnika na jugu Švedske, on je i 
administrativni centar Općine Hässleholm od 50,107 stanovnika.

## Geografija
Hässleholm leži u Grofoviji Skåne, pored malog Jezera Finjasjön, udaljen oko 33 km zapadno od  Kristianstada.
## Historija
Hässleholm nastao kao željezničko čvorište za gradnje Južne pruge (Södra stambanan) između 1860. - 1870. 
Izgradnja krakova pruge prema Kristianstadu 1865. i Helsingborgu 1875. dodatno je  povećala značaj Hässleholma. Pa je već od 1888. naselje dobilo satus općine. Hässleholm je brzo rastao tako da je prijelazu vijekova imao više od 2000 stanovnika.

Nakon tog je 1901. Hässleholm dobio status trgovišta, a 1914. i status grada, kad je imao oko 3000 stanovnika. Čak i nakon tog, ostao je relativno mali sa usporenim prirastom stanovništva.

Željeznica je i danas od vitalnog značaja za razvoj grada, i njegov status kao centra bogatog zaleđe, ali i vojska jer su u njemu stacionirane 
dvije regimente - T4 i P2. Tako da je Hässleholm veliki garnizon, što je gradu omogućilo da razvije čitav niz uslužnih djelatnosti, pored tog razvilo se i nešto industrije.
## Reference

## Vanjske veze

* ''Službene stranice općine Hässleholm''
They Died with Their Boots On

***They Died with Their Boots On*** () je američki vestern film snimljen 1941. godine u režiji Raoula Walsha. Protagonist, koji tumači Errol Flynn, je znameniti američki vojskovođa George Armstrong Custer. Radnja prikazuje njegov život i karijeru, od školovanja na West Pointu, preko herojske službe u američkom građanskom ratu, mirndopskog premještaja u Teritoriju Dakota gdje će se sukobiti sa Indijancima i sudjelovati u znamenitoj bitci kod Little Big Horna.

Film je, kao što je to bio čest slučaj u tadašnjem Hollywoodu, prilično ležerno tretirao historijske činjenice, a scenario se u potpunosti oslanjao na mitsku sliku o Custeru kao romantičnom heroju i mučeniku američkog Zapada. Sa druge strane, Indijanci nisu prikazani kao krivci za sukob koji će dovesti do krvoprolića, nego je ta uloga namijenjena fiktivnim beskrupuloznim bijelim špekulantima.

*They Died with Their Boots On* je predstavljao jedan od ambicioznijih projekata studija Warner Bros. a prilikom snimanja je poginulo nekoliko statista. Usprkos neuobičajene "epske" dužine za tadašnje vesterne, doživio je ogroman uspjeh. Flynnu je, pak, predstavljao posljednji film u kome je nastupio zajedno sa svojom dugogodišnjom filmskom partnericom Oliviom de Havilland (koja u filmu tumači Custerovu suprugu Elizabeth). U liku indijanskog poglavice Ludog Konja (Crazy Horse) se, pak, pojavljuje Anthony Quinn, kome je to predstavljalo prvu značajniju ulogu u dugoj i impresivnoj karijeri.

Zbog sličnosti teme, likova, odnosno Flynnovog nastupa, ponekad se miješa sa filmom ''Santa Fe Trail'' snimljenim prethodne godine.

## Uloge
* Errol Flynn ... George Armstrong Custer
* Olivia de Havilland ... Elizabeth Bacon Custer
* Arthur Kennedy ... Ned Sharp
* Charley Grapewin ... California Joe
* Gene Lockhart ... Samuel Bacon
* Anthony Quinn ... Crazy Horse
* George P. Huntley Jr ... Por. 'Queen's Own' Butler
* Stanley Ridges ... Maj. Romulus Taipe
* John Litel ... Gen. Phillip Sheridan
* Walter Hampden ... William Sharp
* Sydney Greenstreet ... General Winfield Scott
* Regis Toomey ... Fitzhugh Lee
* Hattie McDaniel ... Callie
* Minor Watson ... Senator Smith
* Joseph Crehan ... Predsjednik Ulysses S. Grant
 
## Povezano
**[[Custer of the West]]*

## Izvori

## Vanjske veze
* 
* 
*
For Better, for Worse (film, 1959)

***U dobru i u zlu*** (; ) je hongkonški igrani film snimljen 1959. godine u režiji Yueha Fenga. Po žanru je drama, a protagonist, koga tumači Yang Chang je udovac koji upoznaje udovicu (čiji lik tumači Helen Li Mei). U dobru i u zlu je bio hongkonški kandidat za Oscar za film na stranom jeziku na 32. dodjeli, ali nije ušao u užu nominaciju. Iste je godine hongkonški film *[[The Kingdom and the Beauty]]* na istoj dodjeli bio kandidat Singapura.

## Cast
* Connie Chan ... Damei
* Yang Chang ... Gao Yongsheng
* Xiaoyu Deng ... Xiaohu (kao Peter Dunn)
* Xiang Gao ... Stanodavčeva supruga
* Helen Li Mei ... Meijuan
* Yunzhong Li ... Yongshengov šurjak
* Enjia Liu ... Mr. Zhao - stanodavac
* Qianmeng Liu ... Yongshengova sestra
* Feng Su ... Xiujuan
* Ching Tien ... Li Zixin

## Reference

## Vanjske veze
* 
* HK Cinemagic entry
Robin Hood (film, 1973)

***Robin Hood*** je američki animirani film snimljen 1973. godine u režiji Wolfganga Reithermana i produkciji studija Walt Disney. Predstavlja adaptaciju engleske srednjovjekovne legende o odmetniku Robinu Hoodu i njegove borbe protiv zlog princa Johna u Sherwoodskoj šumi. Za film je karakteristično da se Robin Hood i drugi likovi pojavljuju u obliku antropomorfnih životinja. Film je otpočeo produkciju još za vrijeme Disneyevog života, ali je na kraju dobio relativno nizak budžet. Kritika ga je ispočetka dobro dočekala, ali se kasnije smatra inferiornim u odnosu na klasična Disneyeva ostvarenja.

## Uloge
* Brian Bedford ... Robin Hood (lisac)
* Monica Evans ... Maid Marian (lisica)
* Phil Harris ... Little John (medvjed)
* Roger Miller ... Alan-a-Dale (pijetao)
* Andy Devine ... Friar Tuck (jazavac)
* Peter Ustinov ... Princ John i Kralj Richard (lavovi)
* Terry-Thomas ... Sir Hiss (zmija)
* Carole Shelley ... Lady Kluck (kokoš)
* Pat Buttram ... Šerif od Nottinghama (vuk)
* Ken Curtis i George Lindsey ... Nutsy i Trigger (lešinari)
* John Fiedler i Barbara Luddy ... Friar Tuckovi crkvenjak i njegova supruga, (crkveni miševi)
* Billy Whitaker, Dana Laurita i Dori Whitaker ... Skippy, Sis i Tagalong, (zečevi) 
* Richie Sanders ... Toby (kornjača)
* Barbara Luddy ... Majka Zec
* Candy Candido ... Kapetan straže (krokodil)
* J. Pat O'Malley ... Otto (pas)

## Reference

## Vanjske veze
* 
* 
* 
* 
*
Dorp aan de rivier

***Dorp aan de Rivier*** () je nizozemski crno-bijeli igrani film snimljen 1959. godine u režiji Fonsa Rademarkersa, kome je to predstavljao cjelovečernji debi. Predstavlja adaptaciju istoimenog romana Antoona Coolena, a po žanru je mješavina drame i komedije. Protagonist, čiji lik tumači Max Croiset, je provincijski ljekar čije neortodoksne metode liječenja izazovu negativne reakcije nakon što jedan od njegovih pacijenata izvrši samoubistvo. *Dorp aan de Rivier* je bio službeno nominiran za Oscar za najbolji strani film.

## Uloge
* Max Croiset	... 	Dr. Van Taeke
* Mary Dresselhuys	... 	Mrs. Van Taeke
* Bernhard Droog	... 	Cis den Dove
* Jan Retèl	... 	Thijs van Erpen
* Jan Teulings	... 	Burgemeester
* Jan Lemaire Sr.	... 	Willem
* Hans Kaart	... 	Sjef
* Herman Bouber	... 	Nardje
* Tamara Garcia	... 	Zigeunerin
* Huib Orizand	... 	Pie
* Frits Butzelaar		
* Louis van Gasteren Sr.	... 	Oom Jan
* Lou Geels		... Veldwachter
* Frans 't Hoen	... 	Dirk Jan

## Vanjske veze
*
Deformacija (mehanika)

**Deformacija** je promjena oblika i/ili veličine kontinuuma tijela nakon što se podvrgne pomisanju između početne ili *nedeformisane [[mehanika kontinuuma|konfiguracije]]* \ \kappa_0(\mathcal B), pri vremenu \ t=0, i trenutne ili *deformisane konfiguracije* \ \kappa_t(\mathcal B), u trenutnom vremenu \ t.

## Istezanje

### Mjerenje istezanja

* **Cauchyjevo naprezanje** ili **inženjersko naprezanje** je izraženo kao odnos ukupne deformacije i početne dimenzije tijela materijala na kojeg se sile primjenjuju. *Inženjersko normalno naprezanje* \ e elementa linije materijala ili vlakna aksijalno opterećenog je izražena kao promjena u dužini \ \Delta L po jedinici originalne dužine \ L elementa linije ili vlakna. Normalno naprezanje je pozitivno ako se vlakno materijala isteže, a negativno je kada se ono pritišće. Iz toga slijedi

:\ e=\frac{\Delta L}{L}=\frac{\ell -L}{L}

gdje je \ \ell konačna dužina vlakna.

***Omjer naprezanja** ili **omjer istezanja** je mjera ekstenzionog ili normalnog naprezanja diferencijalnog linijskog elementa, koji se može definisati u bilo kojoj nedeformisanoj ili deformisanoj konfiguraciji. Definisan je kao omjer između konačne dužine \ \ell i početne dužine \ L materijalne linije.

:\ \lambda=\frac{\ell}{L}

Omjer istezanja je povezan sa inženjerskim naprezanjem preko formule

:\ e=\frac{\ell-L}{L}=\lambda-1

* **Logaritamso naprezanje** \ \varepsilon_{}, poznato i kao *prirodno naprezanje*, *istinsko naprezanje* ili *Henckyjevo naprezanje*. Razmatrajući prirast deformacije (Ludwik)

: \ \delta \varepsilon=\frac{\delta \ell}{\ell}

logaritmasko naprezanje se dobije integracijom ovog prirasta deformacije:

:\ \begin{align}
\int\delta \varepsilon &=\int_{L}^{\ell}\frac{\delta \ell}{\ell}\\
\varepsilon&=\ln\left(\frac{\ell}{L}\right)=\ln \lambda  \\
&=\ln(1+e) \\
&=e-e^2/2+e^3/3- \cdots \\
\end{align}


gdje je \ e inženjersko naprezanje. Logaritamsko naprezanje pruža tačnu mjeru konačnih naprezanje kada se dešava deformacija u seriji prirasta, uzimajući u obzir i uticaj puta naprezanja (David Rees).

## Povezano
* Tangencijalni napon
* Napon (mehanika)

## Reference

*

*

*

*
*
*
*

*
*
Jago Hua Savera

***Dan će svanuti*** () je pakistanski crno-bijeli igrani film snimljen 1959. u režiji A. J. Kardara. Po žanru je drama, a predstavlja adaptaciju djela bengalskog književnika Manika Bandopahyaya. Radnja prikazuje život ribara na obalama tadašnjeg Istočnog Pakistana (današnji Bangladeš). Film je sniman na lokacijama u Dacci, odnosno u djelomičnoj produkciji lokalnog studija East Pakistan Film Development Corporation. Usprkos toga, likovi u filmu koriste urdu umjesto bengalskog koji su koristili lokalni stanovnici. Dan će svanuti je prikazan na Moskovskom filmskom festivalu gdje je dobio zlatnu medalju.

## Uloge
* Tripti Mitra ... Mala
* Zurain Rakshi ... Ribar Mian (as Zuraine)
* Khan Ataur Rahman ... Kasim (as Anees Ama)
* Kazi Khaliq ... Lal Nian (as Kazi Khaleque)
* Maina Latif ... Ganju (as Meena Latif)

## Reference

## Vanjske veze
*
Macario (film)

***Macario*** je meksički crno-bijeli igrani film snimljen 1960. godine u režiji Roberta Galvadona. Predstavlja adaptaciju istoimenog romana B. Travena, a po žanru je mješavina drame i fantastike. Naslovni protagonist, čiji lik tumači Ignacio López Tarso, je siromašni stolar u kolonijalnom Meksiku koji sticajem okolnosti stekne naklonost Smrti (čiji lik tumači Enrique Lucero) koja mu podari mogućnost liječenja teško bolesnih, odnosno predviđanja kada nekom pacijentu nema spasa. Radnja prikazuje kako Macario počinje koristiti taj dar da bi otpočeo karijeru iscjelietlja, ali kako zbog toga dolazi pod sumnju Inkvizicije.

## Uloge
* Ignacio López Tarso ... Macario
* Pina Pellicer ... Macariova supruga
* Enrique Lucero ... Smrt
* Mario Alberto Rodríguez ... Don Ramiro
* Enrique García Álvarez ... Član Inkvizicije
* Eduardo Fajardo ... Potkralj
* José Gálvez ... Vrag
* José Luis Jiménez ... Bog

## Reference

## Vanjske veze
*
Kraljevina Brazil

**Kraljevina Brazil** (portugalski: *Reino do Brasil*) je bila konstituirajuća kraljevina Ujedinjenog Kraljevstva Portugala, Brazila i Algarva koja, međutim, nikada nije imala status nezavisne države. 

Kraljevina Brazil nastala je dekretom regenta Joãa, koji je vladao u ime majke, kraljice Marije I, donesenim 16. prosinca 1815. godine, a kojim je dotadašnji kolonijalni Brazil uzdignut na rang ravnopravne kraljevine u sklopu novoformiranog Ujedinjenog Kraljevstva, ali bez sticanja nezavisnosti. Iako je nominalno bio ravnopravan u uniji s Portugalom, Brazil je faktički bio u podređenom položaju, čemu u prilog ide i dekret kralja Joãa VI od 22. travnja 1821. godine, kojim je, po svom povratku u Portugal, postavio svog sina Pedra, tadašnjeg prijestolonasljednika, za regenta s ovlastima da raspusti cjelokupnu brazilsku vladu u njegovo ime. Brazil je tako dobio samostalnu, ali očigledno devolviranu upravu u sklopu Ujedinjenog Kraljevstva. 

Ipak, Pedro je 7. rujna 1822. godine proglasio nezavisnost Brazila. Dana 12. listopada iste godine prijestolonasljednik Pedro postaje Pedro I od Brazila, čime je službeno formirano Brazilsko Carstvo. Iako faktično nezavisan, Portugal je brazilsko proglašenje nezavisnosti priznao tek sporazumom iz Rio de Janeira 1825. godine, čime je Ujedinjeno Kraljevstvo formalno dokinuto. 

Prema jednoj od odredaba spomenutog sporazuma, João VI je dobio osobnu titulu cara Brazile te je tako ostao titularni vladar novog carstva do svoje smrti 1826. godine.
Glafsfjorden

**Glafsfjorden** je jezero u sredini Švedske, koje leži u Grofoviji Värmland, 40 km sjeverozapadno od Jezera Vänern.
## Geografija
Jezero Glafsfjorden dugo je nekih 40 km, a široko od 0,5 do 8&nbsp;km. Pokriva površinu od 94 km² i leži na 45,2  metara nadmorske visine
Prosječna mu je dubina 9,8 metara, a najveća 36 metara.

Najveće pritoke su mu Älgån, Jösseälven a odljeva se rijekom Byälven u Jezero Vänern.
U zaljevu na sjeveru leži najveće naselje Arvika

## Reference

## Vanjske veze

* ''Karta över Glafsfjorden'' na portalu Svenskgeografi
Arvika

**Arvika** je grad od 14,244 stanovnika na zapadu Švedske, on je i administrativni centar Općine Arvika od 26,034 stanovnika.

## Geografija
Arvika leži u Grofoviji Värmland, u zaljevu Kyrkviken, na sjeveru Jezera Glafsfjorden, udaljena oko 73 km sjeverozapadno od  Karlstada.

## Historija

Arvika je osnovana 1811. kao trgovište, već sljedeće godine dobila je status grada pod imenom - **Oscarsstad**. Ali su joj ona 1821. oduzeta, pa je ponovno bila samo trgovište od oko 200 stanovnika. Do  1862. povećao se broj stanovnika na 800, pa je tad Arvika postala samostalna općina.

Arvika je izrasla u trgovački centar čitavog zapadnog Värmlanda, njena pozicija je ojačana 1837. kad je izgrađena brodska ustava u Säffleu koja je omogućila brodovima da doplove iz Jezera Vänern do 
Jezera Glafsfjorden i luke u Arviki.

Nakon završetka Sjeverozapadne željeznice 1867.-1871. Arvika je postala međustanica na pruzi Stockholm - Oslo. 
Tad je podignuto nekoliko industrijskih pogona, od mehaničkih radionica za održavanje vlakova i tvornica tekstila i duhana.

Nakon tog joj je 1911. vraćen status grada, u to vrijeme Arvika je imala oko 5.000 stanovnika.

## Privreda
Arvika je i danas važan industrijsko - trgovački centar Värmlanda, u kom se sve više povećava uslužni sektor.

Najveći pogoni u gradu su *Thermia Värme AB* (razne pumpe), *[[Volvo]] Construction Equipment AB* (utovarivači), *Arvikaverken* (metalni odljevci) i *Coffee Queen* (kafe aparati) koji je 2003. premjestio svoju proizvodnju u Arviku.
factory.
## Reference

## Vanjske veze

* ''Službene stranice općine Arvika''
Arvika (općina)

**Općina Arvika** (švedski: *Arvika kommun*)  je jedna od 
švedskih općina od 26,034 stanovnika na zapadu Švedske.

Administrativni centar općine je grad - Arvika od 14,244 stanovnika.

## Geografija
Općina Arvika prostire se po Grofoviji Värmland, na površini od 1,659.43 km² oko Jezera Glafsfjorden.

## Historija
Općina Arvika formirana je 1971. spajanjem grada Arvika sa okolnim ruralnim općinama.

## Reference

## Vanjske veze

* ''Službene stranice Općine Arvika''
Bojan Krivokapić (glumac)

**Bojan Krivokapić** (Beograd, 28. januar 1986) je srpski pozorišni, televizijski i filmski glumac.

## Biografija
Bojan Krivokapić je rođen u Beogradu 28. januara 1986. godine. Glumu je diplomirao na Fakultetu dramskih umetnosti u Beogradu, u klasi profesorke Biljane Mašić. Stalni je član Narodnog pozorišta u Beogradu od 1. septembra 2012. godine. Popularnost je stekao u filmskom i televizijskom projektu Dragana Bjelogrlića, Montevideo, Bog te video!.

Njegov otac je glumac Miodrag Krivokapić.

## Filmografija

|- bgcolor="Lavender" align=center
| colspan="4" | 2000.-te
|-
| 2008. || Bela lađa || Kriminalac
|-
| 2009. || Ranjeni orao (TV serija) || Pilot
|-
| 2009. || Gorki plodovi || Muculin sin
|-
| 2009. || Sve poruke su izbrisane ||
|- bgcolor="Lavender" align=center
| colspan="4" | 2010.-te
|-
| 2010. || Greh njene majke (TV serija) || Milija
|-
| 2010. || Montevideo, Bog te video! || Momčilo Đokić „Gusar“
|-
| 2011. || Cvat lipe na Balkanu (TV serija) || udbaš
|-
| 2011. || Praktični vodič kroz Beograd sa pevanjem i plakanjem ||
|-
| 2012. || Poslednja mrva sna || Oficir
|-
| 2012. || Supermarket bajka ||
|-
| 2012. || Montevideo, Bog te video! (TV serija) || Momčilo Đokić „Gusar“
|-
| 2013. || Žene sa Dedinja || Borko
|-
| 2013. || Na putu za Montevideo || Momčilo Đokić „Gusar“
|-
| 2013. || Montevideo, vidimo se! || Momčilo Đokić „Gusar“
|-
| 2013. || Ravna Gora (TV serija) ||
|-
| 2014. || Revolt ||
|-
| 2014. || Montevideo, vidimo se! (TV serija) || Momčilo Đokić „Gusar“
|}

## Reference

## Vanjske veze
* Bojan Krivokapić - Port. rs
Säffle (kanal)

**Kamnal Säffle** je kanal na zapadu Švedske, koji omogućuje brodovima da doplove iz Jezera Vänern do 
Jezera Glafsfjorden.

## Karakteristike i historija gradnje
Kanal je dug 42 km, širok 7,5 metara i dubok 3 metra. Kako je visinska razlika između jezera mala - svega 1 metar, izgrađena je samo jedna ustava kod grada Säffle.

Iskapanje kanala započelo je 1835., a dovršen je 1837. Prvi brod koji je prošao kanalom 6. maja 1837. bio je jedrenjak *Admiral*, sa tovarom raži i zobi.

Svečano ga je otvorio kralj Karl XIV Johan - 
11. oktobra 1837.

Kanal je bio od velike važnosti za razvoj trgovine i industrije u Värmlandu.

Danas se kanalom služe samo turistički brodovi i jahtaši, jer je premali za veće brodove.

## Reference

## Vanjske veze
* ''Säffle kanal''  }
Kungsbackaån

**Kungsbackaån** je rijeka na zapadu Švedske duga 45 km.

## Geografija
Kungsbackaån izvire sjeverno od Kungsbacka u Grofoviji Halland, od tamo teče prema jugu do ušća u Tjesnac Kattegat.

Sliv rijeke velik je 301.9 km² i proteže se u Grofoviji Halland.

## Reference

## Vanjske veze
* Karta i slike rijeke na portalu Kungsbacka Turistbyrå
Ljungby

**Ljungby**  čita se **Jungbi** je grad od 15,205 stanovnika na jugu Švedske, on je i 
administrativni centar Općine Ljungby od 27,297 stanovnika.

## Geografija
Ljungby leži u Grofoviji Kronoberg, duž rijeke Lagan, udaljen četrdesetak km južno 
od Värnamoa, 180 km sjeverno od Malmöa.
## Historija
Ljungby je od davnine bio mjesto trgovine u gornjem toku rijeke Lagan zvanom Lagastigen. Tako da je  1828. dobio status slobodnog trgovišta (friköping) iako je tad imao samo desetak registriranih stanovnika. Nakon usvajanja općinskog statuta 1862. Ljungby je formirao vlastitu općinu.

Ljungby je dobio status grada 1936., u trenutku kad je imao  4800 stanovnika. Nakon tog mu je ubrzano porastao broj stanovnika.

Danas je Ljungby  industrijski grad u kom dominira metalurgija.
## Reference

## Vanjske veze

* ''Službene stranice općine Ljungby''
Ljungby (općina)

**Općina Ljungby** (švedski: *Ljungby kommun*)  je jedna od 
švedskih općina od 27,297 stanovnika na jugu Švedske.

Administrativni centar općine je grad - Ljungby od 15,205 stanovnika.

## Geografija
Općina Ljungby prostire se u Grofoviji Kronoberg, na površini od 1,757.16 km².

## Historija
Općina Ljungby je oformljena  - 1974., spajanjem grada Ljungbya sa okolnim ruralnim općinama.

## Općine prijatelji

* , Ås, Akershus
* , Paimio
* , Šilutė

## Reference

## Vanjske veze

* ''Službene stranice Općine Ljungby''
Åmål

**Åmål** je lučki grad od 9,065 stanovnika u sredini Švedske, on je i 
administrativni centar Općine Åmål od 12,295 stanovnika.

## Geografija
Åmål leži u Grofoviji Västra Götaland, u zaljevu na zapadu Jezera Vänern, 
udaljen oko 74 km jugozapadno od  Karlstada.
## Historija
Åmål je osnovala  švedska kraljica  Kristina 1640. kao švedsko uporište prema Norveškoj. Tri 
godine kasnije - 1643. dala mu je povelju o statusu grada.

Kako se tada nalazio u graničnom području bio je i poprište sukoba, pa je dva puta 1645. i 1676. razaran, i to od strane švedskih vojnika.

Eksploatacija željezne rude i drvene građe, uz pravi bum manufakturne proizvodnje predmeta od željeza po zapadnom Värmlandu išla je u prilog Åmålu, pa je on oko 1770. imao oko 700 stanovnika.

Krajem 19. vijeka do grada je stigla željeznička pruga prema Bergslagenu, pa su podignute radionice za servisiranje i popravak vlakova i prvi industrijski pogoni, zbog tog je grad imao snažan rast početkom 20. vijeka.

Nakon tog mu se rast usporio, iako su njegova luka i željeznička stanica i danas vrlo prometne.
## Reference

## Vanjske veze

* ''Službene stranice općine amal''
Åmål (općina)

**Općina Åmål** (švedski: *Åmål kommun*)  je jedna od 
švedskih općina od 12,295 stanovnika na zapadu Švedske.

Administrativni centar općine je grad - Åmål od 9,065 stanovnika.

## Geografija
Općina Åmål prostire se u Grofoviji Västra Götaland, na površini od 484.06km² duž sjeverozapadne obale Jezera Vänern.

## Historija
Općina je oformljena  - 1971., spajanjem grada Åmåla i ruralne općine Tössbo.

## Općine prijatelji

* , Loimaa
* , Türi
* , Drøbak
* , Gadebusch
* , De Pere, Wisconsin
* , Kubrat
* , Novafeltria

## Reference

## Vanjske veze

* ''Službene stranice Općine amal''
El morahekate

***Adolescentice*** () je egipatski crno-bijeli igrani film snimljen 1960. godine u režiji Ahmeda Diaa Eddinea. Po žanru je drama i prikazuje život dvije mlade djevojke koje pohađaju istu gimnaziju, a dolaze iz različitih društvenih slojeva. Protagonistica, koju tumači Magda Kamel, je Nada, koja dolazi iz bogate porodice, ali kojoj je zabranjeno izlaziti i družiti se sa mladićima. Radnja prikazuje kako je najbolja prijateljica odvede na zabavu gdje će upoznati mladog vojnog pilota u koga se zaljubi. *Adolescentice* je bio prikazan na Berlinskom filmskom festivalu, te je bio egipatski kandidat za Oscar za najbolji strani film. Početkom 1970-ih je prikazan u SSSR-u gdje je doživio izuzetnu popularnost.

## Vanjske veze
*
Magda al-Sabahi

**Afaf Ali Kamel al-Sabahi** (, Tanta, 6. maja 1931. – Kairo, 16. januara 2020), poznatija pod umjetničkim pseudonimom **Magda** (), bila je egipatska filmska glumica, koja je vrhunac popularnosti uživala 1950-ih i 1960-ih.

Rodila se u relativno bogatoj, ali strogo muslimanskoj porodici. Glumačku karijeru je započela u dobi od 16 godina, kada ju je slučajno upoznao režiser Saif ed-Din Šaukat te angažirao kao zvijezdu svog filma *El-naseh.* Kada je to rekal roditeljima, oni su joj, smatrajući glumačku profesiju "nečasnom", zabranili izlazak iz kuće. Film je na kraju snimala krišom, praveći se da ide u školu. Režiser joj je izašao u susret tako da ju je potpisao sa pseudonimom "Magda". Kada su roditelji za to doznali, podnijeli su tužbu protiv Šaukata i izbio je veliki skandal, ali su se na kraju ipak pomirli sa time da će im kćer biti glumica.

Sa vremenom je postala velika zvijezda, a 1958. snimila svoj najpoznatiji film *[[Djamilah (film, 1958)|Djamilah]],* posvećen tada aktualnom Alžirskom ratu za nezavisnost. Već prije toga je osnovala vlastitu produkcijsku komapniju.

Bila je u kratkotrajnom braku s vojnim pilotom Ehabom Nafijem, sa kojim je dobila kćer Gadu, koja je i sama postala glumica.

## Vanjske veze

* 
* Profil na elcinema.com  
* Profil na elfilm.com
Faust (film, 1960)

***Faust*** je zapadnonjemački igrani film snimljen 1960. godine u režiji Petera Gorskog. Predstavlja adaptaciju istoimene drame Johanna Wolfganga Goethea. Protagonist, koga tumači Will Qaudflieg, je ljekar koji prodaje dušu Vragu (a koga tumači Gustaf Gründgens). Iako je Gründgens, jedan od najslavnijih njemačkih glumaca svog doba, istu ulogu bio čak 600 puta tumačio u teatru, stalno se opirao tome da je ponovi na filmu. Na kraju ga na to uspjela nagovoriti producentica Ilse Kubashewski. Na kraju je kao režiser odabran Gründgensov usvojeni sin Peter Gorski. Kritičari su filmu, međutim, zamjerali preveliku oslonjenost na teatarski predložak.

## Vanjske veze
* 
* ''Faust'' bei filmportal.de
* Gustaf Gründgens und Will Quadflieg auf der Titelseite der Oster-Ausgabe 2008 der ZEIT
Frozen (film, 2013)

***Frozen*** () je američki kompjuterski-animirani 3D film kompanije Volt Dizni iz 2013. godine snimljen po motivima bajke *[[Snežna kraljica]]* Hansa Kristijana Andersena.

Naišao je na pozitivne reakcije kritičara, a neki ga smatraju najboljim Diznijevim filmom novijeg datuma. Takođe je ostvario ogroman uspeh na bioskopskim blagajnama, a trenutno je najprofitabilniji animirani film svih vremena i nalazi se na petom mestu liste filmova sa najvećom zaradom u istoriji. Osvojio je veliki broj nagrada, među kojima su dva Oskara (za najbolji animirani film i najbolju originalu pesmu), kao i BAFTA i Zlatni globus za najbolji animirani film.

U Hrvatskoj je prikazan pod naslovom ***Snježno kraljevstvo***, a u Srbiji pod naslovom ***Zaleđeno kraljevstvo***.

## Uloge

## Reference

## Vanjske veze

* 
* 
* 
* 
* 
* 
* 
* ''Frozen'' at Walt Disney Animation Studios
Kraljevo Online

**Kraljevo Online** je medijska kuća koja obuhvata TV produkciju, marketing i internet portal. Portal je nastao sredinom juna 2006. godine kao informativni blog (Kingstown ) i postigao je značajni uspeh na sivom nebu interneta u Kraljevu. Prelazak na komercijalni domen 2009. godine Kraljevo Onlajn postaje lider u internet informisanju građana Kraljeva sa rekordnim posetama. Ujedinjenjem resursa Kraljevo Onlajna i marketing agencije "On-lajn" (ON-LINE) u vlasništvu doajena kraljevačkog novinarstva Ljubiše Leševića (dopisnik Prvu Srpsku Televiziju i B92 za Raški i Rasinski okrug) portal postaje javno glasilo.
Stefan Bundalo

**Stefan "Steva" Bundalo** (Bosanska Gradiška, 4. mart 1988) je srpski filmski i pozorišni glumac.

## Biografija
Rođen je u Bosanskoj Gradišci (tada u SR BiH, SFRJ a danas u Republiki Srpskoj, BiH). Sin je Perice Bundala, pravnika, preduzetnika i političara iz Kozarske Dubice, bivšeg ministra unutrašnjih poslova Republike Srpske i Mirjane Bundalo, *rođ. Matanović*. Ima jednu sestru.

Odrastao je u Kozarskoj Dubici gde je završio osnovnu školu i gimnaziju. Prve glumačke korake napravio je u amaterskom Dramskom studiju „Artist“ u Dubici zajedno s glumcima Markom Makivićem i Srđanom Sekulićem i režiserom Markom Misiračom. Diplomirao je na Akademiji umetnosti Alfa univerziteta u Beogradu u klasi Nebojše Dugalića. Saradnik je Narodnog pozorišta u Beogradu

## Filmografija

|- bgcolor="Lavender" align=center
| colspan="4" | 2000.-te
|-
| 2006. || Mi nismo anđeli 3 || Bolničar 
|-
| 2007. || Doba nevinosti (*kratki*) || Sveta
|-
| 2008. || Između sna i sna (*kratki*) || 
|-
| 2008. || Turneja || Ađutant Đorđević
|- bgcolor="Lavender" align=center
| colspan="4" | 2010.-te
|-
| 2010. || Kao rani mraz || Bolničar
|-
| 2010. || Neke druge priče (Srpska priča) || Bolničar vozila 1
|-
| 2011. || Neprijatelj || Guzica
|-
| 2012. || Crna Zorica || Herkul
|-
| 2012. || Uloga moje porodice u ratu svetova (*kratki*) || Lale
|-
| 2014. || Top je bio vreo || Kec
|-
| 2014. || Mali Budo || Brajan
|-
| 2015. || Nebo iznad nas || -
|}

## Reference

## Vanjske veze
* 
* Zvanična Internet stranica
The Enchanting Shadow

***Čarobna sjena*** (, transliteracija&nbsp;Ching nu yu hun; ) je hongkonški igrani film snimljen 1960. godine u režiji Li Han-hsianga. Predstavlja adaptaciju jedne od novela zbirke *[[Liaozhai Zhiyi|Čudne priče iz Liaovog kabineta]]* Pu Songlinga. Protagonist, čiji lik tumači Lei Zhao je mladi kineski carski službenik koji, putujući u prijestolnicu na carski ispit, prenoći u taoističkom hramu. Radnja prikazuje kako upoznaje lijepu ženu (čiji lik tumači Betty Loh Ti) u koju se zaljubi, ne shvaćajući da je riječ o duhu. Čarobna sjena je bila prikazana na Kanskom festivalu.

Godine 1987. je snimljen mnogo poznatiji remake pod naslovom *[[A Chinese Ghost Story]]*.

## Uloge
* Betty Loh Ti ... Nie Xiaoqian (navedena kao Di Le)
* Ngai Fung
* Li Jen Ho
* Kun Li ... Učenjakopv sluga
* Kuo Hua Li
* Chi Lu
* Hsiang Su
* Rhoqing Tang ... Lao Lao
* Yueting Wang
* Chih-Ching Yang ...Yan Chixia (naveden kao Zhiqing Yang)
* Lei Zhao ... Ning Caichen

## Reference

## Vanjske veze
*
Anarkali (film, 1953)

***Anarkali*** je indijski crno-bijeli historijski film snimljen na hindiju 1953. godine u režiji Nandlal Jaswantlala. Naslovna protagonistica, čiji lik tumači Bina Rai je Anarkali, robinja na dvoru mogulskog cara Akbara. Radnja, smještena na početak 17. vijeka, prikazuje kako se u nju zaljubi Akbarov unuk i nasljednik, princ Salim (koga tumači Pradeep Kumar), ali i kako ta ljubav završava tragično. Anarkali je bio komercijalno najuspješniji bollywoodski film godine, te se smatra jednm od najvećih indijskih filmova svog vremena. Istu temu je, pak, obrađivao i *[[Mughal-e-Azam]]*, koji se tada još snimao, a koji će nakon dovršetka i premijere 1960. godine, postati još uspješniji, odnosno jedan od najvećih filmova u historiji Bollywooda.

## Uloge
* Bina Rai ... Nadira
* Pradeep Kumar ... Shehzada Salim
* Kuldip Kaur 
* Ruby Mayer ... Rani Joda Bai (kao Sulochana)
* S. L. Puri ... Raja Man Singh
* Manmohan Krishna ... Parvez (kao Manmohan Krishan)
* Noor Jehan (kao Nur Jehan)
* Mubarak ... Shahenshah Jalaudin Akbar

## Izvori


## Vanjske veze
*
Mughal-e-Azam

***Mughal-e-Azam*** () je indijski historijski film snimljen na hindiju 1960. godine u režiji K. Asifa, poznat kao jedno od najskupljih, ali i komercijalno najuspješnijih ostvarenja u historiji Bollywooda i indijske kinematografije uopće.

Temelji se na legendama o Anarkali, robinji i plesačici na dvoru mogulskog cara Akbara. Naslovni protagonist, koga tumači Dilip Kumar, je princ Salim, Akbarov sin koji će se zaljubiti u Anarkali (koju tumači Madhubala). Radnja prikazuje kako se otac (koga tumači Prithviraj Kapoor) protivi takvoj vezi, smatrajući je prijetnjom po koheziju države, a zbog čega će izbiti sukob koji na kraju dobije i oružanu dimenziju, a ljubav Salima i Anarkali završi na tragičan način.

*Mughal-a-Azam* je predstavljao jedan od najambicioznijih projekata u dotadašnjoj historiji indijske kinematografije. Asif je rad na filmu započeo još 1944. godine, kada je Indija još uvijek bila pod britanskom vlašću. Međutim, financijski i kadrovski problemi izazvani nezavisnošću i podjelom na Indiju i Pakistan te iznenadna smrt glavnog glumca Chandre Mohana je projekt odgađala godinama. Samo snimanje je počelo tek početkom 1950-ih, a dodatno ga je komplicirala odluka da se snimaju verzije na nekoliko jezika, ukljujući engleski. Film su dodatno opteretili zdravstveni problemi Madhubale, kojoj se tokom snimanja raspala ljubavna veza sa Dilipom Kumarom. Budžet je tokom produkcije nastavio rasti, a zbog čega je Asif bio prisiljen odustati od namjere da film snimi u boji; producent mu je na kraju odobrio tek sredstva da u boji snimi nekoliko muzičkih brojeva. *Mughal-a-Azam* je tako postao dodada najskuplji film u historiji indijske kinematografije.

Pred premijeru su producenti, međutim, koristili neke od dotrada nekorištenih tehnika distribucije. *Mughal-a-Azam* je imao izuzetno agresivan marketing, ali bio i prvi indijski film sa premijerom u više gradova. Karte su bile izuzetno skupe, ali su se uz njih prodavali i suveniri. Tako stvoreni publicitet se, pak, odrazio i na publiku koja je, u nekim slučajevima, čekala u redovima pet dana kako bi kupila ulaznice. Na kraju je film postigao rekordnu gledanost, odnosno postao komercijalno najuspješniji film u Bollywooda; njegove rekorde gledanosti i prodaje kino-ulaznica će oboriti tek *[[Sholay]]* 1975. godine. Osim publike je uspio osvojiti kritiku, kao i niz prestižnih nacionalnih nagrada.

Asifu je, međutim, ovo bio tek drugi film u karijeri. Njegov treći film, *Kais Aur Laila*, nije uspio dovršiti do kraja života 1971. godine. *Mughal-a-Azam* je, međutim, godine 2002. digitalno koloriziran u skladu sa njegovim originalnim željama.

## Uloge
* Prithviraj Kapoor ... car Akbar
* Dilip Kumar ... Salim
* Madhubala ... Nadira (Anarkali)
* Durga Khote ... Jodhabai, Salimova majka
* Nigar Sultana ... Bahar, dvorska plesačica
* Ajit ... Durjan Singh
* Murad ... Raja Man Singh
* M. Kumar ... Sangtarash, kraljevski kipar
* Sheila Dalaya ... Suraiyya, Anarkalina sestra
* Jillo Bai ... Anarkalina majka

## Vanjske veze
* 
* 
* 
* ''Mughal-e-Azam'' at Bollywood Hungama
* ''Mughal-e-Azam'' documentary by CNN-IBN
* 
* 
* 
* Preface to the book ''The Immortal Dialogue of K. Asif's Mughal-E-Azam''
Jelena Gavrilović

**Jelena Gavrilović** (Beograd, 18. januar 1983) je srpska filmska, televizijska i pozorišna glumica.

## Biografija
Jelena Gavrilović je rođena u Beogradu, 18. januara 1983. godine. Osnovnu školu i gimnaziju je završila u Lazarevcu. Glumom i pevanjem je počela da se bavi još od đačkih dana. Po završetku treće godine Gimnazije u Lazarevcu upisala je glumu na Akademiji umetnosti u Novom Sadu. Diplomirala je u klasi Vide Ognjenović i Ljuboslava Majera.

Prvu pozorišnu ulogu odigrala je predstavi Snoviđenje lazarevačkog Puls teatra. Za vreme i nakon završetka studija igrala je u Srpskom Narodnom pozorištu u Novom Sadu u predstavi “Šibanje”(postavljena 2004. godine). 
Svojim odličnim vokalom očarala je publiku „Pozorišta na Terazijama“ i „Ateljea 212“ u mjuziklima Brilijantin i Kosa.

Pored uloga u pozorištu ostvarila je zapažene uloge i u filmovima i televizijskim serijama.
Debitantsku ulogu imala je u filmu Na lepom palvom Dunavu Darka Bajića, za koju je dobila nagradu na festivalu "Filmski susreti" u Nišu. Prepoznatljiva je po jednoj od glavnih uloga u filmu Srpski film Srđana Spasojevića. Ova mlada glumica, izvanrednih vokalnih sposobnosti pozajmila je glas Elzi u sinhronizaciji animiranog filma Zaleđeno kraljevstvo iz Diznijevog studija, otpevavši tako i pesmu "Sad je kraj", koja je nominovana za Oskara. Učestvovala je i osvojila zapaženo četvrto mesto drugoj sezoni šou programa Tvoje lice zvuči poznato.

## Filmografija

|- style="background:Lavender; text-align:center;"
| colspan="4" | 2000.-te
|-
| 2008. || Na lepom plavom Dunavu || Nina
|-
| 2008. || Ulica lipa || Irena
|-
| 2008. || Poslednja audijencija || Olga
|-
| 2009. || Human Zoo || Nataša
|-
| 2009. || Sve poruke su izbrisane || 
|- style="background:Lavender; text-align:center;"
| colspan="4" | 2010.-te
|-
| 2010. || Srpski film || Marija 
|-
| 2010. || Miris kiše na Balkanu (TV serija) || Eli
|-
| 2011. || Cat Run ||
|-
| 2011. || Zlatna levica - priča o Radivoju Koraću ||
|-
| 2011. || Žene sa Dedinja || Stjuardesa
|-
| 2015. || Sinđelići || Violeta
|}

## Pozorište

|- style="background:Lavender; text-align:center;"
| colspan="4" |
|-
| 2000. || Snoviđenje || Vila || Puls teatar
|-
| 2002. || Cirkus iz šešira || Fifi || Puls teatar
|-
| 2003. || Čelik || Milena
|-
| 2004. || Feniks || Doto
|-
| 2004. || Šibanje || Madmazel || Srpsko narodno pozorište
|-
| 2005. || Plastelin || 
|-
| 2006. || Tri sestre || || Narodno pozorište
|-
| 2007. || Jadnici || || Madlenijanum
|-
| 2009. || Briljantin || Marti || Pozorište na Terazijama
|-
| 2010. || Kosa || Šila || Atelje 212
|-
| 2010. || Javna ličnost || || Zvezdara teatar
|}

## Vanjske veze
*
Kristen Bell

**Kristen Bel** (; 18. jul 1980) je američka glumica i pevačica najpoznatija po naslovnoj ulozi u seriji i filmu *Veronika Mars*. Takođe je igrala veće uloge u serijama *[[Heroji (TV serija)|Heroji]]* i *[[Fabrika laži]]*, a bila je i naratorka *[[Tračara|Tračare]]*. Pozajmila je glas u Diznijevom filmu *[[Zaleđeno kraljevstvo]]*, kao i u popularnoj video igri *[[Assassin's Creed]]*. Filmskoj publici poznata je po ulogama u komedijama *[[Preboleti Saru Maršal]]*, *[[Obožavaoci (film)|Obožavaoci]]*, *[[A kad brak nije lak]]*, *[[Opet ti]]* i *[[Kad si u Rimu]]*.

## Filmografija

## Reference

## Vanjske veze

* 
* 
* 
* Couples Retreat Video Interview at AMCtv.com
Cumshot

**Kamšot** (), takođe i **pop šot** (), **mani šot** () ili, na srpskom, **štrcaj sperme** jesu termini korišćeni za čin ejakulacije na drugu osobu ili neki predmet. Štrcaji sperme po licu postali su uobičajeni u porno-filmovima, najčešće u završnicama scena.

## Reference

## Literatura
*
Creampie

**Creampie** (na engleskom doslovno "krempita") je izraz koji u najširem smislu označava seksualni čin prilikom koga muškarac ejakulira u vaginu ili anus svog partnera na način da nakon toga iz tih tjelesnih šupljina istječe sperma. Creampie se kao izraz prvenstveno koristi u kontekstu pornografskih filmova ili video-snimaka; pri tome se kao alternativni izraz koristi **interni [[kadar svršavanja]]** () ili, jednostavno, **internal**.

Creampie predstavlja relativno noviji fenomen u historiji pornografije, s obzirom da se kao sadržaj pornografskih filmova počeo češće javljati tek početkom 2000-ih .. Usprkos stoga je stekao popularnost, te se u SAD nekoliko pornografskih studija specijaliziralo za filmove i serije sa tim sadržajem. Sa druge strane je prakticiranje creampiea u porno-filmovima predmet kritika s obzirom da nedostatak kondoma izaziva rizik od trudnoće i spolno prenosivih bolesti kod izvođača.

## Povezano
* Bukkake
* Gokkun
* Facial

## Izvori

## Vanjske veze
Gränna

**Gränna**  čita se **Grena** je grad od 2,553 stanovnika na jugu Švedske, u 
Općini Jönköping.

## Geografija
Gränna leži u Grofoviji Jönköping, na istočnoj obali Jezera Vättern, udaljena 38 km sjeverno 
od Jönköpinga.
## Historija

Grännu je osnovao 1652 grof Per Brahe stariji, poznati švedski državnik. I pored povoljnog položaja na putu iz Jönköpinga prema 
otoku Visingsö u Jezeru Vättern, Gränna je ostala mala.

Tokom 18. vijeka, poljoprivreda je bila osnova ekonomije mjesta, naročito sadnja duhana i 
povrća. Gränna nikad nije uspjela ozbiljnije konkurirati nedalekom Jönköpingu u trgovačkim poslovima ili 
brodarstvu. Od 1863. postoje redovne parobrodske linije za Jönköping i Stockholm, ali do Gränne 
nije nikad izgrađena željeznička pruga pa je ostala relativno izolirana.

Iako je izgradnja kanala Göta sredinom 19. vijeka, pridonijela prosperitetu mjesta - Gränna je ostala mali gradić.
Gränna je širom Švedske poznata po pepermint bombonima, koje je počela proizvoditi lokalna tvornica 1859. Isto tako slavna je i po 
kruškama, koje se uzgajaju od 18. vijeka, one se i zovu - gränna (grännapäronen).

Negdje od 1920. Gränna je postala interesantna turistima pa se grad počeo transformirati u ladanjsko mjesto, tako da je danas 
turizam važan za ekonomiju.
## Reference

## Vanjske veze

* ''Turističke stranice o Gränni'' (na portalu Destination Jönköping)
Pocahontas (film, 1995)

***Pocahontas*** je američki animirani film snimljen 1995. godine u režiji Mikea Gabriela i Erica Goldberga i produkciji Walt Disney Studios. Radnja, inspirirana stvarnim događajima vezanim uz indijansku princezu Pocahontas, je smještena na obalu Sjeverne Amerike početkom 17. vijeka i prikazuje prve kontakte lokalnih indijanskih plemena sa engleskim kolonistima. Naslovna protagonistica, kojoj glas posuđuje Irene Bedard, se zaljubi u engleksog kolonista, kapetana Johna Smitha (čiji glas posuđuje Mel Gibson), i zahvaljujući tome spriječava krvavi sukob.

Film je snimljen na 500. obljetnicu Pocahontisinog rođenja, ali također i u periodu poznatom kao Disneyeva renesansa, kada je Disneyev studio počeo dominirao američkim kino-blagajnama. Film je imao izuzetno uspješnu marketinšku kampanju, uključujući pjesmu *[[Colors of the Wind]]* (kasnije nagrađenu Oscarom za najbolju originalnu pjesmu), koju je bila izvodila Vanessa Williams. Na kraju je postigao ogromnu gledanost i postao još jedan veliki hit Disneyeve renesanse. Kritike su međutim bile podvojene, te je *Pocahontas* jedini film Disneyeve renesanse sa manje od 60% pozitivnih ocjena na Rotten Tomatoes, ali su također došle i brojne zamjerke od strane historičara koji su scenariju zamjerali preveliko oslanjanje na mit umjesto na stvarne činjenice. Iako se Pocahontas smatrala oličenjem političke korektnosti koja je tada doživljavala novi vrhunac u Hollywoodu, dio indijanskih aktivista je filmu zamjerao "etničke stereotipove" u prikazu života američkih domorodaca.

Pocahontas je Disney uspio pretvoriti u franšizu. Godine 1998. je snimljen direct-to-video nastavak pod naslovom *[[Pocahontas II: Journey to a New World]]*.

## Glasovi

## Reference

## Vanjske veze
* 
* 
* 
* 
* 
* Pocahontas: 10th Anniversary Edition DVD Review and Interview
* Disney's "Pocahontas": Conversations with Native American and Euro-American Girls
A las cinco de la tarde

**A las cinco de la tarde** () je španski crno-bijeli igrani film snimljen 1961. godine u režiji Juana Antonija Bardema. Po žanru je drama, a radnja je smještena u arenu gdje se održava korida. Protagonisti su stari matador i njegov mladi suparnik.

## Vanjske veze
* 
* A las cinco de la tarde  en Mundocine